cyanic-selkie/wikianc huggingface dataset:
Cominotto
D'Mëttelmier tëscht den zwou Inselen ass nëmmen e puer Zentimeter déif an huet eng Sandplage. Bei Sonn fierwt sech d'Waasser stralend blo bis turquoise. D'Malteeser nennen dës Ondéift wéinst der intensiver Verfierwung och d'Blo Lagun. Virun allem an de Summerméint ass d'Insel e beléift Zil fir Ausflig fir vill Malteeser.
Monument um Mardasson
D'Monument um Mardasson oder de  Mémorial du Mardasson  ass e Monument um Hiwwel Mardasson bei Baaschtnech a Form vun engem fënnefzackege Stär, dat soll un déi 76.890 amerikanesch Zaldoten erënneren, déi an der Ardennenoffensiv hiert Liewe verluer hunn.
Eng ronn Galerie mat Saile vun 12 Meter Héicht mat engem zentralen Atrium vun 10 Meter Duerchmiesser ginn dem Gebai d'Form vun engem Tempel. An der Mëtt läit eng Plack mam Text: ''POPULUS BELGICUS MEMOR 4. VII. MCMXLVI LIBERATORIBUS AMERICANIS '' Un de Mauere vun de Saile steet d'Geschicht vun der Battle of the Bulge wéi d'Schluecht ëm Baaschtnech an Englesch-sproochege Länner genannt gëtt, an d'Nimm vun deenen Unitéiten, déi dora verwéckelt waren.
Ënner dem Memorial, mat der Entrée op der Säit, ass eng Krypta mat dräi Altär, engem kathouleschen, engem jiddeschen an engem protestanteschen. D'Mosaicker an der Krypta si vum franséische Kënschtler Fernand Léger, an de Plang ass vum Architekt Georges Dedoyard.
St. Pauls Island
St. Pauls Island ass eng onbewunnten Insel vun der Republik Malta.
Si besteet just aus engem Fiels an huet knapps 0,1 km². Si läit 100 m vun der Küst am Weste vu Malta, vun der St. Pauls Bay ewech.
Der Legend no soll am Joer 59 den Apostel Paulus Schëffsbroch erlidden hunn, wéi en als Gefaangenen op Roum ënnerwee war. Him zu Éiere gouf eng Statu op der Insel opgeriicht, well hie soll do e schwéier Kranke geheelt hunn.
Schleise vu Lanaye
D'Schleis vu Lanaye ass eng Schleis déi gebaut ginn ass fir eng Verbindung tëscht dem Kanal vu Lanaye an dem Albertkanal ze maachen. Si ass säitlich an engem Wénkel vun ongeféier 60 Grad zum Albertkanal ugeluecht, ronn 1 Kilometer vun der Uertschaft Lanaye ewech a just virun der Tranchée de Caster wou de Kanal eng Waasserscheed durchbrécht an zwar déi tëscht der Meuse an dem Geer.
D'Radios Frequenz vun der Schleis ass VHF Kanal 18.
Si huet eng Totallängt tëscht de Käpp vun 190 Meter an den Niveausënnerscheed tëscht dem ieweschte Waasser an dem ënneschten ass 13.96 Meter.
Projet vun enger neier Schleis
Schonn zanter e puer Joer lafen Etüde fir eng méi grouss Schleis ze bauen fir datt Schëffer mat Rhäingabrit (Klass 6), déi vun Antwerpen kommen, och kënnen an de Kanal vu Lanaye weiderfueren, wat wichteg fir den Hafe vu Maastricht ass. De Projet stéisst sech awer net nëmmen um gudde Wëlle fir ze bauen (et gëtt scho méi wéi 10 Joer driwwer diskutéiert), mä och um Waasserverbrauch vu sou grousse Schleisen. Eng grouss Schleis weider um Kanal géif besonnesch am Summer, wann d'Meuse net vill Waasser féiert, e Problem duerstellen. Et soll dofir eng sougenannte Spuerschleis gebaut ginn. An de Projeten ass virgesi fir an de Bajoyeren (Säitewänn), grouss huel Këschte mat anzebauen déi lues a lues eng grouss Waasserreserve kéinten opbauen ouni ze vill um Waasserstand ze zapen. Dës Wasserreserve kéint da beim Fëlle vun der Kummer wärend engem Schleisegank benotzt ginn.
Rosa Luxemburg
D'Rosa Luxemburg, gebuer als Rozalia Luxenburg de 5. Mäerz 1871, an ëmbruecht de 15. Januar 1919 zu Berlin war eng däitsch Politikerin a Marxistin mat polneschen Originnen.
Schleise vu Lanaye
Projet vun enger neier Schleis
2006 goufe Buerunge gemaach fir den Ënnnergrond z'ënnersichen, an de Groupe Interuniversitaire de Recherches en Ekologie Appliquée huet eng Etüd iwwer den Ekologeschen Impakt gemaach
Fir dat Ganzt ënner een Hut ze kréienh, schafft de Groupe zesumme mat HASKONING Nederland an HASKONING Belgium a mat verschiddene Soustraitante wéi dem Laboratoire d'Hydrographie et de Géomorphologie fluviales vun der Universitéit vu Léck (Ulg), dem Affekotebüro SNC Orban vu Xivry a Cartuyvels, an dem Laboratoire de démographie des poissons vun der ULg an der FERN. De Projet soll eppes klengs iwwer 90 Milliounen Euro kaschten, an et gëtt sech eng Europahëllef erwaart. Déi nei Schleis soll 25 m breet ginn an 225 m laang, fir datt Schëffer bis 9000 Tonnen CEMT-Klass VIb, geschleist kënne ginn.
Et ass och virgesinn eng Pompelstatioun matzebauen an eng kleng Produktiounszentral fir Stroum.
Am Hierscht 2011 gouf mat den Terrassementsaarbechten ugefaangen an am August 2015 ass déi nei Schleis a Betrib gaangen.
Volta ao Alentejo
D'Volta ao Alentejo ass eng Etappecourse mam Vëlo, déi an der portugisescher Regioun Alentejo gefuer gëtt.
Jeannot Waringo
De Jeannot Waringo ass respektiv war do donieft President vum Verwaltungsrot vun der CFL, vu Lux-Development an och Member vun de Verwaltungsréit vun ë. a. ArcelorMittal Luxembourg, dem Centre culturel de rencontre Abbaye de Neumünster, dem Mudam, der SEO, dem Lux-Airport an dem Fonds du logement.
Nationale Militärgeschichtsmusée
Den Nationale Militärgeschichtsmusée (Musée National d'Histoire Militaire Diekirch) ass e Musée zu Dikrech, deen als Haaptthema d'Ardennenoffensiv huet.
Volta ao Alentejo
Déi éischt Oplo vum Tour gouf 1983 als Amateurscourse gefuer a vum Portugis Paulo Ferreira gewonnen. Zanter 2005 gehéiert dës Course zum UCI Europe Tour an ass zanterhier an der Klass 2.1 agestuuft (ausser tëscht 2010 an 2016 war se nëmme Kategorie 2.2).
Bis haut huet nach kee Sportler d'Course méi wéi eemol gewonnen.
Pontos (Mythologie)
De Pontos (gr. Πόντος, "d'Mier") war an der griichescher Mythologie eng antik Séigottheet, de Jong vun der Gaia an dem Aither.
Puzzle
E Puzzle, "Pasl" ausgeschwat, ass e Gedoldsspill, dat dora besteet, en Objet mat 2 oder 3 Dimensioune mat Hëllef vu Stécker, déi sech aneneekropen, zesummenzestellen.
Zweedimensional Puzzele si gewéinlech Reproduktioune vu Fotoen oder vun Tableauen, dräidimensionaler der vu Gebaier.
De Wikipedia-Logo weist en dräidimensionale Puzzle a Form vun enger Kugel.
Mississippi (Bundesstaat)
Mississippi ass e Bundesstaat am Süde vun den USA. Haaptstad a gläichzäiteg gréisst Stad vun deem Bundesstaat ass Jackson. Den Numm "Mississippi" kënnt vum Floss Mississippi, deen am Westen laanscht d'Grenz leeft. Den Numm kënnt vun der Ojibwe-Sprooch a bedeit grousse Floss.
Dëse Bundesstaat ass baussent dem Mississippi-Delta mat Bëscher bewuess. Laanscht de Floss sinn déi meescht vun de Kazefëschfarme vun den USA.
D'Staatssymbol ass de Magnoliebam.
Geschicht
Déi éischt europäesch Expedition, déi an dëse Staat geféiert huet, war déi vum Hernando de Soto, dee 1540 duerchgereest ass. No der Amerikanescher Revolution ass Mississippi ee Bundesstaat vun de Vereenegte Staate ginn.
Am Joer 1910 hunn déi meescht schwaarz Farmer hiert Land verluer a waren dunn Farmpiechter. Ëm 1920 no der drëtter friddlecher Revolutioun waren déi meescht Afro-Amerikaner am Mississippi Aarbechter ouni Besëtz, déi méi a méi an den Aarmut gerutscht sinn. Ëm 1913 hunn Dausende vun Afroamerikaner de Staat Mississippi verlooss fir an déi grouss Industriestied wei z. B. St. Louis, Chicago, Detroit, Philadelphia, an New York ze goen am Hoffes, dem Aarmut z'entkommen. Si hunn op besser Aarbechten, besser schoulesch Ausbildung fir hir Kanner, d'Walrecht, Fräiheet, an einfach e bessert Liewe gesicht.
Gréisst Stied
''All Awunnerzuelen um Stand vum 1. Juli 2004''
Reginald Joseph Mitchell
Hien huet fir déi Zäit ganz séier Fligere gebaut, ënner anerem de Supermarine Spitfire am Joer 1936, deen zwee Joer méi spéit a Betrib geholl gouf. De Fliger ass am Déngscht vun der RAF bis 1954 bliwwen.
Tour de France 2006/4. Etapp
Déi '''4. Etapp vum Tour de France 2006''' vu Huy op Saint Quentin war de 5. Juli 2006; se war 207 km laang.
172 Coureure waren um Depart.
Jeannot Waringo
Ausserdeem ass hie President vun der Asbl Musek am Syrdall.
Pompjeeë Gemeng Mamer
D'Pompjeeë Gemeng Mamer (fréier: Corps des Sapeurs-Pompiers de Mamer) sinn déi Fräiwëlleg Pompjeeën aus der Gemeng Mamer. Nodeem sech fir d'éischt d'Corpsë vu Capellen an Holzem zesummegedoen haten, hunn dunn am Joer 2000 d'Corpsë vun Holzem a Mamer fusionéiert an et huet sech den haitegen Service d'Incendie et de Sauvetage de la Commune de Mamer erginn.
Asazzenter
Den Asazzenter war am Ufank nach nieft deem vun der Protection Civile vu Mamer an de Garagë vum 'Service Technique' vun der Gemeng an der Dippecher Strooss.
E Projet vun engem neien Asazzenter vun den zwou Unitéiten gouf vum Inneministère accordéiert a gouf op der Areler Strooss tëscht dem Scoutshome vun de Mamer Wiselen an dem Ufank vun der Uertschaft Mamer (rue des Églantiers) gebaut.
Nico Simon
Den Nico Simon, gebuer den 3. Abrëll 1952 an der Stad Lëtzebuerg,, ass e lëtzebuergesche Manager am Kinosberäich.
Vu Jonktem un huet hie sech an der lëtzebuergescher Cinéclubs-Zeen engagéiert. Hien huet de Kino Utopia mat an d'Liewe geruff an den CDAC, e Reseau fir Regionalkinoen ze bedreiwen, matgegrënnt. Zanter 1991 mécht hie seng Aarbecht haaptberufflech.
Hien ass zanter 1994 de Generaldirekter vum Utopia Group.
Den Nico Simon ass och Grënnungsmember a Kovizepresident vum Reseau Europa Cinémas a Verwaltungsrotmember vun UNIC.
Thesaurus
En Thesaurus oder Wuertnetz ass en Dictionnaire dee Relatiounen tëscht Begrëffer festhält. Den Terme Wuertnetz verdäitlecht dobäi déi relational Vernetzung tëscht de Begrëffer. Eng Zort vun Thesauri si Synonymendictionnairen. Nieft Synonymme kann en Thesaurus awer och aner Relatioune wéi Iwwer-, Ënnerbegrëffer oder Antonymen enthalen.
Etymologie
Thesaurus kënnt vum griicheschen thēsaurós a bedeit Schatz.
Abtei Neimënster
D'Abtei Neimënster (och nach Neumünster) ass eng fréier Abtei am Stadgronn zu Lëtzebuerg um Uwänner vun der Uelzecht.
Nodeem d'Benediktinerabtei Almënster an der Zäit vun de Kricher tëscht Frankräich an dem Hellege Réimesche Räich vun den Truppe vum franséische Kinnek François I., déi d'Stad den 11. September 1543 besat haten, zerstéiert gouf, sinn d'Benediktiner 1606 an den Hospice Saint-Jean geplënnert an hunn eng nei Abteikierch an nei Klouschtergebaier am Stadgronn opgeriicht.
No grousse Restauréierungsaarbechte gouf de ganze Komplex fir soziokulturell Zwecker amenagéiert an ass haut de Centre culturel de rencontre Abbaye de Neumünster, deen zanter 2013 ënner dem Numm Neimënster firméiert.
Dompierre-aux-Bois
Dompierre-aux-Bois ass eng franséisch Gemeng an der Meuse an der Regioun Grand Est.
D'Uertschaft läit am Parc naturel régional de Lorraine
Heudicourt-sous-les-Côtes
Heudicourt-sous-les-Côtes ass eng franséisch Gemeng an der Meuse an der Regioun Grand Est.
Cheminée d'Izieux
D'Cheminée d'Izieux ass eng Cheminée géodésique am Quartier Izieux vun der Stad Saint-Chamond an der Loire.
De Kamäin deen am Fong geholl keen ass, an nëmme wéinst senger Form Cheminée genannt gëtt ass mat enger Héicht vun 103 Meter, nieft der Cheminée des Étangs de Rive-de-Giers mat 108 Meter, ee vun den héchste geodesesche Vermiessungspunkten a Frankräich.
Detektiv Conan
D'Serie hat hiren Ufank am Joer 1994, wéi se fir d'éischt an der Dageszeitung Weekly Shonen Sunday publizéiert gouf. Dee Manga gouf als Animeserie vun de Studioen TMS Entertainement a Yomiuri Telecasting Corporation adaptéiert. D'Animeserie besteet aus iwwer 900 Episoden (Stand: 2018); déi éischt dovu gouf den 8. Januar 1996 um japaneschen Televisiounssender Nippon TV diffuséiert.
D'Geschicht
An der Manga-Serie geet et ëm e 17-järege Student, deen als Detektiv dacks oft mat der Police a Verbindung bruecht gëtt. De jonken Detektiv deen ënner dem Numm Shinichi Kudo bekannt ass, gëtt als jonken Superdetektiv gesinn. Vu Klengem un ass hien e faszinéierten Fan vum groussen Detektiv Sherlock Holmes an doduerch léisst en einfach net seng Fangere vun alle Fäll. Fir de jonken Detektiv gëtt et keen onméigleche Fall. <!-- Des ganz Geschicht huet ugefaange no engem Verspriechen deen de Shinichi enger Kandheets Frëndin gemaach hat. Den Shinichi hat dem Ran Mouri versprach gehat, wann hat de staatlechen Tourneier gewanne géif, géif de Shinichi hat op eng Visitte an en Attraktiounspark huelen. Natierlech wie et sech dozou gehéiert muss de Shinichi alles selwer bezuelen.
Am Attraktiounspark ukomm konnt de Shinichi ewéi well ëmmer net seng Gedanken vun den Detektiv Geschichten ewech loossen. Hie probéiert dem Ran z'erkläre wéi de Sherlock Holmes säi Partner den Professer Watson kenne geléiert huet. Doropshin stousse si op eng jonk Fra, wou de Shinichi de selwechten Trick benotzt wéi de Sherlook Holmes, wéi hien de Watson kenne geléiert huet. Et handelt sech u sech ëm e ganz wichtegen Aspekt fir en Detektiv ze sinn, et muss een konstant a virsiichtlech op der Lauer sinn a ganz staarkt observativ sinn.
No villem hin an hier Getrëppeltes si s'op eng Aachterbunn gaangen. D'Ran huet es lues a lues genuch vun de Geschichten a seet dem Shinichi datt hien domat ophale soll. Hatt huet sech scho gefreet fir deen Dag mat him ze verbréngen, mä hien huet einfach net verstane wei dem Ran seng Gefiller zu him sinn.
Ouni eppes ze mierke fält dem Shinichi erëm en neien Fall an d'Hänn. D'Ran an de Shinichi sinn op eng Attraktioun gaangen a konnte sech net virstelle wat op se duerkomme géif. Op der Attraktioun koum et zu engem méiglechen Mord un en Passagéier. Do falen zwee schwaarz gekleet Männer dem Shinichi op. Knapps nodeems de Kierper vum Passagéier fonnt gouf ass d'Police op der Platz ukomm. Den Inspekter Megure erkennt de Shinichi direkt an ass erstaunt de Shinichi do ze gesinn. Direkt gëtt de Shinichi vun allen Säite gekuckt an als grouss Star gesinn, d'Leit ware sech sécher datt de Fall direkt geléist géif ginn. Direkt hellt de Shinichi de Fall an d'Hänn. Hie geet mam Inspekter Megure all Detail duerch an och all eenzel Passagéier. Doropshin falen déi zwee schwaarz gekleet Männer dem Shinichi ganz op, mä et stellt sech eraus datt den Täter eng ganz änner Persoun wie am Ufank geduecht.
Den Fall gouf séier vum Wonnerkand Shinichi geléist, mee dem Shinchi ginn di zwéi Männer net aus dem Kap. Um Wee fir heem mam Ran fält him erëm ee vun deenen zwéi Männer op, mee des Kéier entscheet de Shinichi hien ze verfollegen. Hie seet dem Ran hat sollt fir goen, hie géif direkt nokommen. Den Shinichi konnt sech net virstellen datt deen Akt säin liewen änneren géif. Den Shinichi gëtt zeien vun engem Deal zwëschen engem vun den zwéi Männer mat engem aneren Mann. Leider huet de Shinichi d'Rechnung mam zweeten Mann net gemaach, deen vun hannen de Shinichi emschléit. Dei zwéi Männer wëllen séier fort mee do fält hinnen op datt Sie eppes maachen musse mam Shinichi, deen een well en ëmbréngen, mee deen aneren hellt eng Pell eraus a gëtt dem Shinichi déi. Den Shinichi kritt en Gëft deen vun der Organisatioun vun de schwaarz gekleeten Männer hiergestallt gouf. Den Gëft mécht datt dem Shinichi säin Kierper schrumpft.
Déi zwéi Männer maache sech aus dem Stepps an de geschrumpften Shinichi gëtt vun der Police fonnt an an de Spidol bruecht. Wou de Shinichi realiséiert huet wat mat him geschitt ass, leeft hie fort, well keen him gleeft. Den Shinichi huet elo d'Gréisst vun engem klenge Kand a kee gleeft him datt hien u sech en 17 järege Student ass. Den Shinichi gesäit keen aneren Auswee ewéi bei sech Heem ze goen an do dem Professer Agasa em Hëllef froen. Genau ewéi all déi aner Leit huet de Professer Agasa dem Shinichi net gegleeft, mee do huet de Shinichi him bewisen datt hie wierklech hie wier. Den Shinichi huet dem Professer Agasa gefrot fir en Geigenmettel ze erfannen fir datt hien erëm zu senger Kierpergréisst kennt. Dofir brauch de Professer Agasa awer Zäit, doropshin seet de Professer Agasa datt dat alles en Geheimnis bleiwen muss ënnert him an dem Shinichi fir d'Ran net a Gefor ze bréngen.
Canton de La Capelle
De Canton de La Capelle ass eng fréier franséisch administrativ Andeelung am Arrondissement Vervins, am Departement Aisne an der Regioun Hauts-de-France. Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Detektiv Conan
D'Geschicht
Soulaang de Professer Agasa keng Léisung fonnt huet sollt de Shinichi ënnert dem Numm vu Conan Edogawa beim Ran ënnerkommen. Nom Professer Agasa soll de Conan een Verwandten vum Shinichi sinn, wou d'Elteren am Spidol sinn. Mat dëser Begrënnung kritt de Professer Agasa d'Ran iwwerzeegt de Conan opzehuelen, an soumat dem Conan d'Méiglechkeet gëtt Inkognito Informatiounen iwwert di schwaarz gekleeten Männer ze Sammelen.
De Conan zitt bei d'Famille Mori, wou dem Ran säin Pap net grad erfreet ass. Den Kogoro Mori ass een Privatdetektiv, mee den Erfolleg ass net grad enorme. De Conan gëtt sech méi dem Kogoro ze hëllefe seng Fäll ze léise mee ouni opzefalen.
Am Verlaf vun der Geschicht muss de Conan erëm an d'Primär Schoul goen. Do leiert de Conan ënnert anere seng nei Klassenkamaroden, d'Ayumi Yoshida, de Mitsuhiko Tsuburaya, de Genta Kojima an d'Ai Haibara déi méi spéit dem Grupp bäitrëtt. D'Klassenkamaroden hu sech zesumme gesat an hunn d'Grupp „Detective Boys“ gegrënnt. Dobäi falen si dacks op komplizéiert Fäll, wou de Conan meeschtens d'Haaptroll iwwerhëlt an d'Fäll. D'Ai Haibara spillt eng wichteg Roll, als Ex-Member vun der schwaarzer Organisatioun ass hat zoustänneg gewiescht fir d'Hierstellung vum Gëft deen dem Conan ginn gouf. Mee nodeems dem Ai alias Shiho Miyano, seng Schwëster vun de Memberen ëmbruecht gouf. Entscheet d'Ai d'Organisatioun ze verloossen, doduerch gouf hat als Ziel vun der Organisatioun gesinn. D'Ai selwer huet als Fluchtmettel de Gëft geholl ouni viraus ze gesinn datt hat deen Akt iwwerliewen géif. Genee wie de Conan ass säin Kierper geschrumpft an et huet als eenzeg Léisung de Conan gesinn fir him ze hëllefen.
Shinichi Kudo alias Detectiv Conan
Den Shinichi ass ee vun den Haaptpersounen an der Manga-Serie. Den Shinichi ass en jonken 17 järege Student, deen eng Faszinatioun fir Detektivgeschichten huet. Hie selwer ass bekannt fir ganz schwiereg Fäll ze léisen an doduerch der Police eng grouss Hëllef ass. Den Shinichi huet eng heemlech Léift, d'Ran Mouri mee hien hält et fir sech. Nodeems hien an ee Fall mat enger geheimnisvoller Organisatioun gerutscht ass, gouf hie vun engem vun de Membere mat engem Gëft (APTX 4869) vergëft. Hie verléiert doduerch seng original Kierpergréisst. Vun deem Punkt un ass hien op der Sich no dëser.
Ran Mouri
D'Ran Mouri ass eng Kandheets Frëndin vum Shinichi. Hat selwer huet eng Schwächt fir de Shinichi, mee et weess ewéi sech ze verdeedegen, well de Shinichi esou bekannt ass. D'Ran hellt de Conan op ouni seng richteg Identitéit ze kënnen. Zesumme mat sengem Pap de Kogoro Mouri këmmeren se sech em de Conan.
Kogoro Mouri
Den Kogoro Mouri ass en erfolleglose Privatdetektiv. Hie wunnt säit senger Scheedung mat sengem Meedchen dem Ran a senger Detektiv Praxis. Hie kuckt de ganzen Dag duerch Päerdscourssen, soulaang hie keng Fäll huet. Nodeems de Conan opgetaucht ass kritt e lues a lues ëmmer méi Fäll, well de Conan him inkognito ënnert d'Äerm gräift.
Hiroshi Agasa alias Professer Agasa
Hie war den éischten deen de Virfall vum Shinichi matkrut. Hien erfënnt all dem Cona seng Hëllefsmëttel an hëlleft him niewebäi no der schwaarzer Organisatioun.
Yusaku an Yukiko Kudo
Béid Persoune sinn dem Shinichi seng Elteren.
Heiji Hattori
Ass dem Shinichi säin Rival. Genee ewéi de Shinichi ass hien en Detektiv. Wéi e vum Verschwanne vum Shinichi gewuer gouf ass hien direkt no him siche gaangen.
Juzo Megure
Ass den Haaptinspekter vun der Police aus Tokyo.
Jodie Starling
Ass eng FBI-Agentin, déi Onbekannt no der schwaarzer Organisatioun ermëttelt. Si ass och dem Ra seng englesch Professorin.
Schwaarz Organisatioun
Em des Organisatioun handelt sech d'ganz Geschicht. Des Organisatioun huet en verstoppt Ziel, a fir deen ze erreechen, zécken se net hier Obstakelen ze besäitegen. Sou ass et dem Shinichi och gaange wou hie sech der Organisatioun an de Wee gestallt huet. D'Memberen vun dëser Organisatioun hunn als Code-Nimm, Nimm vun Alkoholer.
-->
Max Euwe
De Machgielis (Max) Euwe, gebuer den 20. Mee 1901 zu Amsterdam, a gestuerwen de 26. November 1981 och do, war en hollännesche Schachgroussmeeschter, 5. Schachweltmeeschter a President vun der FIDE vun 1970 bis 1978.
Voie de la Liberté
D'Voie de la Liberté ass no enger Iddi vum Colonel Guy de la Vasselais entstanen.
Dee Wee, deen dem Generol George S. Patton seng 3. Panzerarméi vun Utah Beach mat der Borne "00", a vu Sainte-Mère-Église mat der Nummer "0" u geholl huet, ass vun der Normandie bis op Baaschtnech mat Maarke gezeechent.
D'Voie de la Liberté huet eng Längt vun 1.145 km.
Geschicht
Kuerz nom Enn vum Zweete Weltkrich huet de Guy de la Vasselais, e franséische Verbindungsoffizéier tëscht der franséischer an der amerikanescher Arméi, d'Iddi opgeworf fir e Monument opzeriichten, fir un d'Befreiung vu Frankräich, vu Lëtzebuerg an der Belsch duerch d'amerikanesch Arméi z'erënneren; et sollt e Monument sinn dat d'Iddi vun der Fräiheet erëm gi géif. Hien huet virgeschloen op all Kilometer laanscht d'Stroossen, iwwer déi de Patton mat senger 3. Panzerarméi komm ass, eng Maark opzestellen.
Vu Utah Beach an der Normandie féiert d'Voie de la Liberté iwwer 1.145 km duerch Nordfrankräich a Lëtzebuerg bis op Baaschtnech. Am Ganze besteet d'Monument aus 1.146 Kilometersteng.
D'Maark gouf vum Sculpteur François Cogné entworf. Se ass ursprénglech aus rosaem Zement, huet eng Héicht vun 1,20 m a weit 435 kg. Op der Maark ass eng Fakel mat Flamen, déi där vun der New Yorker Fräiheetsstatu gläicht, déi aus dem Mier erauskënnt an a Richtung Osten gedroe gëtt. Am ieweschten Deel vun der Maark sinn iwwer de ganzen Ëmfank 48 Stären déi déi deemools 48 Vereenegt Staaten duerstellen, déi un der Befreiung deelgeholl hunn. A Frankräich si laanscht de grousse Stroosse vill ursprénglech Maarke mat Kopien aus méi liichtem Material ersat ginn, déi bei Verkéiersaccidenter manner geféierlech sinn
D'Voie de la Liberté ass den 18. September 1947 zu Fontainebleau offiziell ageweit ginn.
D'Kilometersteng
Baussent der Streck gëtt et eng zousätzlech Maark an der Kathedral Saint-Louis vum Hôtel des Invalides zu Paräis. An där Maark ass Buedem dran, deen 1945 vun den amerikanesche Kierfechter laanscht der Voie de la Liberté geholl gouf.
Christian Carion
De Christian Carion ass e franséische Filmregisseur an Dréibuchauteur. Hien ass de 4. Januar 1963 zu Cambrai a Frankräich gebuer.
Winesburg, Ohio
Winesburg, Ohio, mat vollstännegem Titel Winesburg, Ohio: A Group of Tales of Ohio Small-Town Life, ass eng Kollektioun vu Kuerzgeschichte vum US-amerikanesche Schrëftsteller Sherwood Anderson. Se gouf 1919 verëffentlecht.
D'Wierk dréint sech ëm d'Liewe vum Protagonist George Willard, vu senger Kandheet a senger ëmmer gréisserer Onofhängegkeet bis hin zum endgültege Verloosse vun der Uertschaft Winesburg als jonke Mann. D'Geschichte spillen an der fiktiver Stad Winesburg am Ohio, déi méi oder wéineger um Anderson senge Kandheetserënnerungen un d'Stad Clyde baséiert.
De Sherwood Anderson huet Winesburg, Ohio gréisstendeels tëscht Enn 1915 an Ufank 1916 geschriwwen, woubäi e puer Geschichten eréischt kuerz virun der Verëffentlechung fäerdeg goufen. D'Geschichte goufen als Deeler vun engem Ganzen entwéckelt; si ergänze sech a spillen all an der selwechter Communautéit. D'Buch besteet aus 22 Kuerzgeschichten, mat der éischter Geschicht The Book of the Grotesque als Aféierung. All Geschicht erzielt vun der Vergaangenheet an der Géigewaart vun enger bestëmmter Figur, déi versicht, d'Einsamkeet an d'Isolatioun, déi d'Stad ze duerchdrénge schéngen, z'iwwerwannen.
Stilistesch gëllt Winesburg, Ohio, wéinst dem Schwéierpunkt op de Personnagen hir psychologesch Erkennnisser amplaz op d'Handlung, a wéinst senger direkter an offener Prosa, als eent vun de fréiste Wierker vun der amerikanescher modernistescher Literatur.
Winesburg, Ohio krut trotz e puer Virbehalter wéinst sengem moralisteschen Toun an der onkonventioneller Erzielweis gutt Kriticken. Obwuel d'Reputatioun vum Wierk an den 1930er Joren nogelooss hat, huet se sech zënterhier nees erholl an et gëllt haut als ee vun den aflossräichste Portraite vum virindustrielle Liewen an der Klengstad an den USA.
Uergele Kierch Capellen
An der Kierch vu Capellen gëtt et zwou Uergelen: Eng vun der Firma Haupt, an déi Deeler vun enger méi aler vun der Firma Müller (1909) agebaut goufen, an eng vun der Uergelmanufaktur Weimbs vun Hellenthal (2005).
D'Müller-Uergel
Am Joer 1909 huet den deemolege Kiercherot decidéiert, eng Päifenuergel unzeschafen. D'Bridder Müller vu Reifferscheid an der Äifel hu se gebaut an d'Instrument gouf 1910 ageweit. D'Uergel stoung um Duxall an hat 478 Päifen. Et war déi néngandrëssegst a lescht Uergel, déi vun de Bridder Müller zu Lëtzebuerg opgeriicht gouf.
2008
D'Joer 2008 huet op engem Dënschdeg ugefaangen. Et war e Schaltjoer.
Uergele Kierch Capellen
D'Müller-Uergel
1935 gouf se restauréiert an Deeler dervu goufen ersat.
D'Haupt-Uergel
Nodeem an de Fofzegerjore vum 20. Joerhonnert déi Kaper Parkierch ze kleng gi war, gouf dunn eng nei gebaut. Déi nei Kierch gouf 1956 mat enger Uergel vun der Lëntgener Firma Haupt ausstafféiert, bei där d'Wandkëschten an néng Regëstere vun der Müller-Uergel iwwerholl goufen.
D'Päife goufe laanscht déi westlech Mauer opgehaangen, datt se déi ronn Fënster an der Nordsäit net sollt verstoppen. Op déi Manéier sinn d'Päife vum Schwellwierk um Späicher installéiert ginn.
Beroder fir d'Ariichtung vum Instrument war deen deemolege Kathedralsorganist Albert Leblanc. D'Uergel hat 1.189 Päifen a war elektresch a pneumatesch ausgefouert. De Spilldësch hat 2 Manualer.
D'Weimbs-Uergel
Am Joer 2000 war d'Uergel an engem schlechten Zoustand. Den deemolegen Dirigent an Organist vum Kierchchouer, de Museksprofesser Camille Rodenbour, huet virgeschloen, mat verschidden Uergelmanufakture Kontakt opzehuele fir eng Restauratioun an eventuell en Ausbau vun der Uergel. 2003 gouf en Uergelbauveräin gegrënnt. Mä dat Joer ass den Här Rodebour gestuerwen an den Doumorganist Carlo Hommel huet d'Roll vum technesche Beroder iwwerholl. Bei aacht Fabrikante goufen Devisë gefrot.
Well e komplett neit Instrument ze deier war, ass decidéiert ginn, um Duxall en zousätzlecht Uergelelement opzeriichten an dat mat deem alen ze verbannen.
Zulescht krut d'Uergelmanufaktur Weimbs vun Hellenthal an der Äifel 2005 d'Commande fir en neit Schwellwierk mat siwe Regësteren an en neie mechanesche Spilldësch mat dräi Manualen a mechanesch Schläiflueden um Duxall opzeriichten, an op déi Manéier kënnen déi Päifen un der Mauer zur selwechter Zäit gespillt ginn. Loftdrocksënnerscheeder ginn duerch Tëscheballeger ausgeglach.
Dat aktuellt Instrument huet 1.335 Metallpäifen, 102 Holzpäifen an 112 Zongepäifen.
Lann zu Hueschtert (Nidderaanwen)
D'Lann zu Hueschtert steet an der rue Andethana, nieft dem alen Agank vum Kierfecht (deen haitegen Agank läit ronn 50 m erof an der Strooss). Si gehéiert wéinst hirem Alter an hirer imposanter Gréisst zu de bemierkenswäerte Beem zu Lëtzebuerg.
Et ass net gewosst op dëse Bam eng Summer- (Tilia platyphyllos) oder Wanterlann (Tilia cordata) ass, an och hire geneeën Alter ass net bekannt.
D'Lann steet zum Deel um Trottoire an an der Strooss. Hir Kroun ass onsymmetresch entwéckelt: zur Säit vum Kierfecht hi ginn d'Äscht breet auserneen; zur Strooss hi goufen d'Äscht staark zeréckgeschnidden; och gouf hire Wuesstum duerch d'Bamkrounen aus dem Bësch op där anerer Stroossesäit behënnert.
Den Ëmfank vum Stamm, op Broschthéicht gemooss, huet sech follgendermoossen entwéckelt: De Bam hätt also a ronn 20 Joer un Déckt ofgeholl, wat onwarscheinlech ass.
Zanter 1962 gouf et keng verëffentlecht Foto a keng Beschreiwung vun dësem Bam.
Geographesch Koordinaten:
Abtei vun Aulne
D'Abtei vun Aulne ass eng Zisterzienser-Abtei am Hainaut an der Belsch.
Si ass net wäit ewech vun Thuin a Gozée a läit um rietsen Uwänner vun der Sambre.
Der Legend no gouf se 657 vum Hellege Landelin gegrënnt.
1794 gouf d'Abtei vu franséische Revolutiounstruppen zerstéiert. De Generol Charbonnier hat Feier leeë gelooss a mat der Abtei ass dunn och d'Bibliothéik mat 50.000 Bicher verbrannt.
Haut gesäit een nach d'Ruine vun der Abteikierch. 1875 ass eng nei Kierch gebaut ginn op der Plaz wou virdrun d'Klouschter stoung.
Yonne (Floss)
D'Yonne ass e Floss a Frankräich, deen haaptsächlech an der Bourgogne leeft. Se ass dee wichtegste lénksen Niewefloss vun der Seine.
Geographie
D'Yonne entspréngt am Morvan-Massiv, südëstlech vu Château-Chinon, an engem Bëschmassif bei Le Pont-Charrot Si leeft vun do aus no Norden an no engem Laf vu ronn 12 km fiddert se de Stauséi vu Pannecière-Chaumard.
Vu Sardy-lès-Épiry un leeft se parallel mat dem Canal du Nivernais duerch Clamecy, laanscht Coulanges-sur-Yonne.
Vu Vincelles bis op Auxerre ass se da selwer en Deel vum Kanal, mat Schleise bei Vaux-sur-Yonne, Champs-sur-Yonne, Vaux, Augy an Auxerre (2). Vun Auxerre leeft se da weider bis op Montereau-Fault-Yonne (Seine-et-Marne) wou se an d'Seine leeft.
Geographesch gekuckt leeft do d'Seine an d'Yonne, well d'Yonne méi en héijen Debit huet.
D'Yonne huet a Verbindung mat dem Canal du Nivernais eng grouss Roll fir Paräis gespillt, well op hir eng grouss Parti vum Brennholz fir d'Haaptstad gefléist gouf. 1923 ass dat lescht Floss vu Clamecy a Richtung Paräis fortgaangen.
Den Numm kéim vum Keltesche Ica-Onna (béid Wierder bezéie sech op Waasser), wat een haut nach an der Bezeechnung Icaunais fir d'Awunner vum Departement erëmfënnt.
Hydrologie
Wéinst hirem méi héijen Debit wéi d'Seine ass d'Yonne am Fong den Haaptfloss vum Paräisser Baseng.
Niederfell
Niederfell ass eng däitsch Uertschaft bei der Musel am Landkrees Mayen-Koblenz a Rheinland-Pfalz.
Robert Hübner
Seng aktuell Elo-Zuel läit bei 2598 (Juli 2010) a seng maximal erreechte bei 2640 (Juli 1981); domat ass hien deen aachtstäerksten däitsche Schachspiller an ass op Plaz 216 vun der Weltranglëscht (Juli 2010).
Canton de Guise
De Canton de Guise ass eng franséisch administrativ Andeelung am Arrondissement Vervins, am Departement Aisne an der Regioun Hauts-de-France.
Ruisseau du Gué du Roi
De Ruisseau du Gué du Roi ass eng Baach an der Belsch, an der Gemeng Florenville, Provënz Lëtzebuerg.
D'Quell vun der Baach ass an der Forêt de Muno eng ronn 400 Meter südlech vum PK 50 vun der N83, tëscht de Lieu-dite La Maison Blanche a  Ferme des Blancs Sarts, op enger Héicht vu 400 Meter.
Vun der Quell un leeft d'Baach duerch eng Griecht no Süde laanscht La Roche à l'Appel an duerch d'Réserve naturelle de Muno, bis bei d'Steekaul vu Muno, fir do op enger Héicht vun 260 Meter an de Ruisseau de Remy ze lafen.
Babik Reinhardt
De Jean-Jacques Reinhardt, besser bekannt als Babik Reinhardt, gebuer den 8. Juni 1944 zu Paräis a gestuerwen den 13. November 2001, war e franséischen Jazz-Gittarist.
Hie war de Jong vum Django Reinhardt, engem weltbekannte Gittarist, an der Sophie Ziegler. Säi Jong David Reinhardt ass och Jazz-Gittarist.
Pioneer-Programm
Ënner dem Numm Pioneer (Pionéier) sinn 19 Raumsonden zesummegefaasst, déi tëscht 1958 am 1978 fir d'Erfuerschung vun Äerdmound, der Sonn, de Planéite Jupiter, Saturn an der Venus gestart goufen. Dovu goufen der 18 vun der NASA an eng vun der USAF an den All geschéckt.
Missioun
D'Pionéier-Missioune stoungen all ënner dem Motto „Grondlagefuerschung“. D'Wëssenschaft stoung am Ufank un zweeter Plaz, méi wichteg war d'Erpruewe vun der Technik, well d'Raumfaart am Joer 1958 nach an de Kannerschong stoung.
Pioneer 0 bis 4 an A bis D haten de Mound als Zil, Pioneer 5 war en interplanetareschen Testfluch, "Pioneer" 6-9 an E ware fir d'Erfuerschung vun der Sonn, Pioneer 10 an 11 ware fir de baussenzege Sonnesystem geduecht (Jupiter a Saturn), Pioneer-Venus 1 an 2 sinn op de Planéit Venus geflunn.
Chronologie
Déi éischt dräi Sonde war eng Commande déi d'USAF bei de Space Technology Laboratories gemaach hat. Déi dräi 38 kg schwéier Sonde sollte laanscht den Äerdmound fléien a ware mat optesche Systemer ausgerëscht fir Biller ze maachen.
D'Space Technology Laboratories déi d'Sonde gebaut haten, hate fir se z'iwwerwaachen an ze steieren, dräi Buedemstatioune gebaut an zwar op Hawaii mat engem 60-Fouss Parabolspigel, zu Goostrey bei Manchester an England, aus där sech duerno den Jodrell Bank Observatoire entwéckelt huet an eng zu Singapur.
Fir mat der Sowjetunioun gläichzezéien, huet déi nei Weltraumverwaltung NASA am Joer 1959 de Start vu véier Moundorbiter virbereet. Déi Grupp war en eenzege Feelschlag a gouf an der Ëffentlechkeet geheim gehalen. Dofir och déi widderspréchlech Bezeechnungen.
Duerno gouf et am Kontext mat de Rangermoundsonden an dem Mariner-Programm (Venus a Mars) eng Paus am Pioneerprogramm. Eréischt am Joer 1965 goufen nei Sonde gebaut. Dobäi war den interplanetaresche Raum d'Zil an deem e Sonden-Netzwierk fir d'Sonnefuerschung opgebaut sollt ginn. Déi aner Sonden hunn zefriddestellend geschafft. D'Experimenter hu Miessunge vu Stëbsdeelercher, vu verschiddene Stralen a Magnéitfelder gemaach. D'Sond Pioneer 7 gouf 1986 och fir Observatioune vum Koméit Halley aus 12 Millioune Kilometer Distanz agesat.
Den 18. Mee 1983 huet d'NASA de Kontakt mam Pioneer 9 verluer. Déi aner dräi Sonden hunn nach bis Mëtt vun den 1990er Jore geschafft. De Kontakt mam Pioneer 7 ass den 31. Mäerz 1995 ofgebrach an den 22. August 1996 mam Pioneer 8. Och mam Pioneer 6 war no 1995 d'Kommunikatioun deelweis ënnerbrach. E leschte Kontakt mam Pioneer 6 gouf et den 8. Dezember 2000 - 35 Joer no dem Start. Dat stellt en absolutte Rekord a puncto Liewensdauer duer.
Guadalajara
Guadalajara ass d'Haaptstad vun der spuenescher Provënz Guadalajara a läit der autonomer Regioun Kastilien-La Mancha.
Cuenca
Cuenca  ass d'Haaptstad vun der spuenescher Provënz Cuenca a läit an der autonomer Regioun Kastilien-La Mancha.
Toledo
Toledo ass d'Haaptstad vun der spuenescher Provënz Toledo a läit der autonomer Regioun Kastilien-La Mancha.
Canton de Cérilly
De Canton de Cérilly war bis Mäerz 2015 eng franséisch administrativ Andeelung am Arrondissement Montluçon, am Allier an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.
Paul Beghin
De Paul Beghin, gebuer den 28. Juni 1929 an der Stad Lëtzebuerg, an och do gestuerwen den 1. Juli 2004, war e lëtzebuergesche Jurist a Politiker.
Vun 1963 bis 1964 war hie President vun der Conférence du jeune barreau de Luxembourg.
Den 10. Januar 1974 krut hien eng Nominatioun als Member vum Staatsrot, vun deem hien den 8. Mäerz 1990 Vizepresident gouf. Vum 19. Mee 1994 bis den 31. Dezember 1999 war hie President vun där Institutioun.
Corinne Goetz
D'Corinne Goetz, gebuer de 26. November 1977 zu Ettelbréck, ass eng lëtzebuergesch Molerin an diploméiert Konschttherapeutin.
Kantonen am Departement Allier
Lëscht vun de Kantonen am Departement Allier.
Corinne Goetz
Vun 1998 bis 2003 huet si zu Stroossbuerg op der Université Marc Bloch studéiert an huet do mat enger Maîtrise en arts plastiques ofgeschloss. Duerno huet si op Universitéit Lëtzebuerg weiderstudéiert.
Aunois
D'Aunois op franséischen topographesche Kaarten als Ruisseau de l'Aunois ze fannen, ass eng belsch-franséisch Baach an der Provënz Lëtzebuerg, an am Departement Ardennes. Et ass e rietsen Niewefloss vun der Kuer.
D'Aunois entsteet an der Belsch um Territoire vun der Sektioun Muno an der Gemeng Florenville, duerch den Zesummelaf vun zwou Baachen nërdlech vu Muno, op enger Héicht vu ronn 220 Meter an zwar de Ruisseau des Cailloux an de Ruisseau de Remy mat senger Niewebaach dem Ruisseau du Gué du Roi. Kuerz duerno kënnt nach de Ruisseau de Tourgeon derbäi,
Collioure
Collioure ass eng franséisch Uertschaft a Gemeng op der franséischer Mëttelmierküst, net wäit vun der spuenescher Grenz.
Aunois
No dem Zesummelaf vun dëse Baachen heescht de Waasserlaf Ruisseau du Tremble. Deen Numm behält d'Baach bis op d'franséisch Grenz um Lieu-dit Ermitage.
Odessa
Odessa (uk: Одеса) ass eng Hafestad vun der Ukrain um Schwaarze Mier.
Mardasson
Mardasson ass en Hiwwel bei der Stad Baaschtnech an der belscher Provënz Lëtzebuerg, op deem de Musée Bastogne Historical Center an de Monument um Mardasson mat der Krypta ze fannen ass.
Um Mardasson steet déi lescht Maark vun der Voie de la Liberté.
Ruisseau des Cailloux
De Ruisseau des Cailloux ass eng Baach an der belscher Provënz Lëtzebuerg, um Territoire vun de Gemenge Bouillon a Florenville.
Se leeft vun do aus an enger schmueler Griecht no Süden laanscht de Château des Amerois wou eng Baach déi aus dem Étang de Nivi kënnt vu riets draleeft.
Duerch d'Forêt de Muno leeft se weider bis op Muno, wou se zesumme mat e puer Baachen déi kuerz noeneen zesummelafen, d'Baach mat dem Numm Ruisseau du Tremble ze bilden.
Kuckt och
Lëscht vun de belsche Waasserleef
Pompjeesgefier
E Pompjeesgefier ass e Gefier (och Unhänger), dat d'Pompjeeën am Kader vun hiren Asätz benotzen.
Fir am Stroosseverkéier verschidde Virdeeler a Virfaarten an Usproch ze huelen, sinn d'Pompjeesgefierer speziell markéiert a mat Sonnersignaler ekipéiert. An Europa sinn déi Gefierer meeschtens rout (RAL 3000) oder liichtrout (RAL 3024) lackéiert an hu jee no Land eng Sireen an eng oder méi, blo, a Spuenie giel an an den USA rout, Blëtz- oder Dréiluuchten.
(1941) Wild
Den Asteroid gouf nom Schwäizer Astronom Paul Wild genannt.
Pompjeesgefier
Pompjeesgefierer si gewéinlech am Asazzenter oder Pompjeesbau ënnerbruecht.
Portofino
Geschicht
Zur réimescher Zäit war d'Bucht vu Portofino, wéi d'Ausgruewungen noweisen, scho besidelt. Souwoul Byzantiner wéi och Langobarden hu schonn dës Bucht bewunnt. Am Joer 986 sinn d'Bucht an d'Duerf vu Portofino dunn an de Besëtz vun der Benediktinerabtei vu San Fruttuoso komm. Aus dem Éischte Kräizzuch sinn d'Reliquie vum hellege Georg op Portofino bruecht ginn, wou se nach haut an der Chiesa di San Giorgio sinn.
Istanbul
Istanbul (tierkesch İstanbul), dat aalt Konstantinopel, ass déi gréisst Stad an der Tierkei a gouf ënner dem Numm Byzantion gegrënnt. Déi eigentlech Stad huet 9.797.536 Awunner, an der ganzer Agglomeratioun liewen 11.588.545 Mënschen (Stand jeeweils op den 1. Januar 2005).
Si läit souwuel op der europäescher wéi och op der asiatescher Säit un den Uwänner vum Bosporus an ass dofir déi eenzeg Metropol, déi sech iwwer zwéi Kontinenter erstreckt. Mat hirer bal dräidausendjäreger Geschicht ass s'eng vun den eelste Stied, déi haut nach op der Welt bestinn. Istanbul ass de Kultur- a Wirtschaftszentrum vun der Tierkei. Traditiounsgeméiss ass Istanbul de Sëtz vum Patriarch vu Konstantinopel, deen als Chef vun der ganzer Orthodoxie unerkannt ass. D'Stad ass Sëtz vum Äerzbëschof vun der tierkesch-orthodoxer Reliounsgemeinschaft, vum armeeneschen Äerzbëschof a vum tierkeschen Oberrabbiner.
Geographie
D'Stad Istanbul ass an 39 Staddeeler agedeelt: 25 op europäeschem Buedem, a 14 op asiateschem Buedem. Deemno ass Istanbul déi eenzeg Stad vun der Welt, déi sech iwwer zwéi verschidde Kontinenter erstreckt.
Kultur
Istanbul war 2010, mat Essen a Pécs, Europäesch Kulturhaaptstad.
Grande Prémio Internacional CTT Correios de Portugal
De Grande Prémio Internacional CTT Correios de Portugal war eng Etappecourse mam Vëlo, déi a Portugal gefuer gëtt.
Déi éischt Oplo vun der Course gouf tëscht dem 7. an 9. Oktober 2000 disputéiert a gouf vum Spuenier Ángel Edo gewonnen.
Zanter 2005 gehéiert dës Course zum UCI Europe Tour an ass zanterhier an der Klass 2.1 agestuuft.
2010 ass si Deel vun enger anerer Course, der Volta ao Alentejo, ginn.
Ordre d'Orange-Nassau
Den Ordre d'Orange-Nassau (op hollännesch: Orde van Oranje-Nassau) ass eng zivil a militäresch hollännesch Auszeechnung, déi de 4. Abrëll 1892 vun der Regentin Emma vu Waldeck-Pyrmont, am Numm vun hirer deemools mannerjäreger Duechter, der spéiderer Kinnigin Wilhelmine vun Holland, geschaf gouf.
Geschicht
1841 huet de Wëllem II. vun Holland als Groussherzog vu Lëtzebuerg den Ordre de la couronne de chêne geschaf. Obschonn et keen offiziellen hollänneschen Uerde war, hunn eng Partie hollännesch Personnalitéiten deen Uerde bis zum Doud vum Wëllem II kritt, bis zum Zäitpunkt also wou Lëtzebuerg net méi a Personalunioun mat Holland war.
D'Graden haut
Ausser dem Kinnek, dee Grand-Maître vum Uerden ass gëtt et 6 Graden:
Insignen
D'Medail vum Uerden ass e Malteeserkräiz am Email, mat an der Mëtt dem gëllene Léiw aus dem hollännesche Wopen. Am wäisse Krees rondrëm steet déi hollännesch Devise: Je Maintiendrai. D'Medail gëtt un engem orangefaarwege Band, dat wäiss a blo agebäert ass, gedroen.
Volta ao Distrito de Santarém
D'Volta ao Distrito de Santarém ass eng Etappecourse mam Vëlo, déi am portugiseschen Distrikt Santarém (Regioun Centro) vun 2000 bis 2008 gefuer gouf.
Verschidden Nimm
Zanter 2006 gehéiert d'Course zum UCI Europe Tour an ass zanterhier an der Klass 2.1 agestuuft.
Canton de Commentry
De Canton de Commentry ass eng franséisch administrativ Andeelung am Arrondissement Montluçon, am Allier an der Regioun Auvergne-Rhône-Alpes.
Friðrik Ólafsson
De Friðrik Ólafsson, gebuer de 26. Januar 1935 zu Reykjavík, ass en islännesche Schachgroussmeeschter a war vun 1978 bis 1982 President vun der FIDE.
John Boyd Dunlop
Ouni datt den Dunlop d'Patent vum Robert William Thomson aus dem Joer 1845 kannt huet, huet hien 1888 ee mat Loft gefëllte Gummispneu konstruiéiert an zum Patent ugemellt, den zur besserer Fiederung op eng Vëlosfelg gepecht gi war. No laangem Ausprobéieren an no ville Verbesserungen huet den John Boyd Dunlop 1889 zu London d'Dunlop Rubber Company Ltd. gegrënnt. Dës Firma huet Vëlos- an Autospneuen a spéider och aner Artikelen aus Gummi fabrizéiert.
Letzeburger Ro'de Lé'w
Letzeburger Ro'de Lé'w (haiteg Orthographie: "Lëtzebuerger Roude Léiw"), kuerz LRL, war eng Resistenzlergrupp zu Lëtzebuerg an der Zäit vum Zweete Weltkrich. Si gouf am Oktober 1941 zu Uewerkäerjeng gegrënnt a war besonnesch aktiv am Süden, am Westen an am Zentrum vum Lëtzebuerger Land.
Am Mäerz 1944 war d'L.R.L. ee vun de Grënnungsmembere vun der Unio'n vun de Fräiheetsorganisatiounen (Unio'n).
Haaptaktivitéite waren ënner anerem den Opbau vu Fluchtweeër fir a Frankräich an d'Verdeele vu patriotesche Fluchziedelen.
Eng vun hiren hautdesdaags bekanntste Stoppe war de Bunker Hondsbësch zu Nidderkuer, deen an enger zougemaachter Galerie ageriicht gouf. Do ware bis zur Opléisung vum Bunker iwwer 122 Refractairen, zum Deel "Wehrdienstverweigerer" an och politesch Flüchtlinge verstoppt.
Florencio Campomanes
De Florencio Campomanes, gebuer den 22. Februar 1927 zu Manila a gestuerwen den 3. Mee 2010 zu Baguio City, war e philippinnesche Schachspiller. Hie war vun 1982 bis 1995 President vun der FIDE.
Heinkel He 70
Den Heinkel He 70 Blitz ass e Schnellverkéiersfliger, dee vum Siegfried Günter entworf gouf an zanter 1932 vun den Ernst Heinkel Fligerfabriken zu Rostock am Optrag vun der Lufthansa gebaut gouf. E war eng zäitlang de séierste Verkéiersfliger op der Welt (Spëtzevitesse 362 km/h), wat him den Numm Blitz abruecht huet. En ass fir d'éischt den 1. Dezember 1932 geflunn, knapps 5 Méint nodeem en entworf gouf.
Geschicht
D'He 70 ass aus aus der Fuerderung vun der Lufthansa no méi engem séiere Fligertyp entstanen, dee méi séier sollt si wéi den US-amerikanesche Lockheed Vega, dee bei der Swissair fir kuerz Strecken a Betrib war.
Am Fliger konnte 5 Passagéier matfléien, an de Fliger hat just ee Pilot.
Mat dëser Maschinn huet d'Lufthansa de Flug-Blitzdienst agefouert, dee Berlin mat Frankfurt um Main, Hamburg a Köln verbonnen huet, an och d'Route Köln/Hamburg.
E puer Exemplare goufen exportiert (Ungarn-18 Maschinnen, Spuenien, England). Eng Maschinn gouf vun der englescher Firma Rolls Royce kaaft fir hir staark Motoren ze testen.
Nieft der ziviller Ausféierung goufen och militäresch Versiounen entwéckelt.
Théodore Pescatore (1802-1878)
Den Théodore Pescatore gebuer de 6. Februar 1802 a gestuerwen den 23. August 1878 war e lëtzebuergesche Politiker.
Den Théodore Pescatore war Chamberpresident vun 1853 – 1855 an der Zäit vun der Regierung Simons a vun 1861 – 1866 an der Zäit vun der Regierung de Tornaco.
Hie war eng Zäit President vun der Assemblée constituante, déi ënner dem Wëllem II. sollt déi nei Constitutioun ausschaffen, huet awer do demissionéiert a gouf vum Jean-Pierre André ersat.
1830 huet hien d'Faïencerie vun Eech-Millebaach mat sengem Koseng Guillaume Pescatore gegrënnt.
Hie war de Jong vum Joseph-Antoine Pescatore an der Marguerite-Angélique Naveau, an de Brudder vum Joseph Pescatore (1800-1860).
Emile Maar
Den Emile Maar, gebuer de 7. Oktober 1916 zu Nidderkuer a gestuerwen den 23. September 1965 zu Käerjeng, war e geléierte Gäertner, spéider Sergeant an der 1re Armée Française a Leeder vun verschiddene lëtzebuergesche Resistenzzellen.
Uganks 1941 hat den Emile Maar, éischt Kontakter mat der PI-Men opgeholl, wou en direkt als Passeur an der Section Evasion gehollef huet, Flüchtlingen a Frankräich anzeschleisen. Bis Mäerz 1942 hat e vill geheim Grenziwwergäng erméiglecht. Spéider ass en a Kontakt gerode mat der L.R.L., wou en zimmlech séier d'Organisatioun vun der geheimer Ënnergrondbeweegung an der Géigend ëm Déifferdeng, Nidderkuer an Uewerkuer iwwerholl huet. Och zu Schëffleng an an Esch-Uelzecht huet den Emile Maar, zesumme mam Conrad Pauly, d'L.R.L.-Gruppen ausgebaut, a vun deem Zäitpunkt un de Poste vum Distriktschef vun der L.R.L. iwwerholl. Seng Haaptchargen hunn deemools virun allem an der Beschafung vu Geldmëttelen, Liewensmëttel- a Kleederkaarten an der Verdeelung vu patriotesche Fluchziedele bestanen.
Vum Juni bis August 1943 huet en am zum Deel besate Frankräich verbruecht, wou en och fir een Dag a Gefaangenschaft geroden ass. Wéi en erëm zu Lëtzebuerg war, huet e mat de Grenziwwergäng weidergemaach a ville bekannten Deserteuren a Frankräich polnesch Päss verschaaft, fir se sou virun enger weiderer Verfollgung ze schützen. Hie selwer huet sech wärend där Zäit misse verstoppt halen.